סופ"ש רווי במשחקים במסגרת ליגת "מייסטר שיווק פירות". עמיר/שמיר מביסה ומובסת, דפנה שומטת את הפסגת לטובת ראש פינה, יסוד/חולתה חוזרת לעצמה וברעם שומרת על מיקום גבוה בטבלה.
חמישה משחקים התקיימו בסופ"ש האחרון בליגת "מייסטר שיווק פירות" של המועצה האזורית גליל עליון. עמיר/שמיר פתחה עם ניצחון 53-96 בשישי על סאסא, אך בשבת חטפה תבוסה ביתית מראש פינה שקטפה את המקום הראשון בליגה, אחרי שעמיעד/קדמת צבי עזרה לה כשניצחה את המובילה עד אותו ערב דפנה. ברעם שמרה על עצמה במקום הרביעי עם ניצחון משכנע על שדה נחמיה שחזרה לקרקע אחרי הניצחון על יסוד/חולתה בשבוע שעבר. יסוד/חולתה חזרה לעצמה עם ניצחון חזק על גדות בדרבי הדרומי של העמק. בקיצור, לא משעמם והכל עוד פתוח לקראת המשחקים האחרונים של שלב הבתים, עם הפנים לשלב רבע הגמר.
ללוח המשחקים המלא לחצו כאן!
לטבלת הליגה לחצו כאן!
צו 8 לקהל הביא 2 אוהדים ועמית גל אחד, מנהיג האולטרס משמיר בחר לצאת לחופשה משפחתית – משחק עונה. שמיר/עמיר במשחק ראשון העונה עם סגל של מעל ל 6 שחקנים מול סאסא שרוצה להבטיח פלייאוף ולעלות חזרה להר הקריר והנעים.
רבע ראשון של כדורסל מרגש נגמר ביתרון 11 למקומיים. בתחילת הרבע השני ריצה קצרה של שמיר/עמיר מגדילה את היתרון ל 20+ ומשם המשחק מתנהל באווירת משחק אימון כמו שמשחק עלייה לפלייאוף צריך להיות.... עד לסיומו.
חידה למתקדמים - כמה מאמנים יכולים להיות בקבוצת כדורסל אחת?
קלעו לשמיר/עמיר: אופיר טולדו 17, ניצן רותם 16, רז גל 14, יפתח בליימן 12, דרור מיטלמן 10, פז יעקובי 10, זיו ברתנא 8, איל טולדו 7, מור מירון 2.
קלעו לסאסא: ניר ברזני 16, אורי רדבסקי 14, דרור שאול 7, נדב יתום 6, אסף הירשל 5, עומר יעקובי 4, ירון כהן 2.
משחק הכדורסל היה חם מראשיתו באולם המהביל של חולתה. היתה הזדמנות להיפגש עם חברים ותיקים כמו כרמלה דינר, רמי לברון וגדעון דגן ולראות מרחוק עוד ידידים משכבר הימים. האולם היה כמעט מלא כיאות למשחק דרבי והקהל גדש את היציעים במתקנים מתקדמים להקמת רעש והמולה מטרידים. הבנות המתופפות ואנשי הוובוזלה עשו ככל יכולתם לעודד ולהרעיש ואיש חולתה שהופיע משומקום, הרעיש לא פחות, באמצעות ראות עצומות ומיתרי קול של זמר בריטון מהאופרה. ברבע הראשון הובלנו במרבית הזמן עד שוויון והובלה קצרה של חולתה. ברבע השני נגמר הכח והפעם הלך וגדל עם הזמן.
חולתה התגלתה כקבוצה מיומנת וצעירה, בעלת משחק צירופים קבוצתי פשוט ויעיל. להם קלעים באחוזים נאים וכן רכז מהיר וזריז - א. ברנזון. כל עוד היה כח ברגליים המשחק שלנו שטף יחסית ברגע שחולתה חזקה את משחק ההגנה לא הצלחנו לקלוע וסיימנו את הרבע השני בשלוש נקודות בלבד.
השחקנים נתנו את הכל אבל המשחק שלנו סבל מחוסר תנועה, ומהר מאוד עברנו למשחק שכל מטאטא יורה, בזה הכרזנו על כניעה. נקודות אור היו משחק אחראי של קובי שקולע באחוזים טובים ומשחרר את הכדור רק כשהוא בטוח שילך פנימה. היו כמה כדרורים של הגלובטרוטרס של דניאל שחלקם הושחלו בליי-אפ. היו דקות טובות לשחר שלמעשה היה רמה אחת לפחות מעל, אבל הכח שלו גם אזל מוקדם. אנחנו קבוצה המבוגרת בליגה ולכן עלינו לשחק בשכל ורוב המשחק לשחק לאט ומסודר, לרוץ רק אם יש הזדמנות של צעיר-ציפור קל רגליים.
כמו שנעם אומר יש לנו כבר שני תארים: הקבוצה המבוגרת בליגה והקהל מספר אחד בליגה, אנחנו זקוקים לעוד תואר. הצעירים שבחבורה שוב לא אכזבו נלחמו חטפו וגם קלעו. שלשה ראשונה של נעם חלפון, ציון דרך לנער בן ה-50. נציין שאלון ארזי נעדר מהמשחק בגין מתיחה בגיד וכן דולב פלג בגין דלקת גרון.
נציין בצער חלקים במשחק שיצאו משליטה במיוחד חבטה של א. ברנזון בפניו של עמית פסח ברעם, ללא תגובת השופט. אני בדרך כלל תומך בשופטים שעושים את מיטב יכולתם בדרך כלל בודדים במגרש וזה קשה, השיפוט שראיתי במשחק זה, לטעמי, היה החלש ביותר שחזיתי בו עד כה. הנ"ל אפשר להרביץ ואנחנו לא השכלנו לנצל זאת, כפי ששחקני חולתה עשו כן - הקוזק הנגזל, מרביצים ומתבכיינים.
הרבו לקלוע לחולתה: אלון טל 17, אלון חזן 11, תו ששון 10.
הרבו לקלוע לגדות: שחר נחמיאס 14, דניאל חן 9.
צפה ושמח לראות שתי קבוצות גליליות שמחות, וקהלים צעירים נלהבים.
שדה נחמיה הגיעו בכוחות מחודשים לאחר ניצחון הירואי על יסוד וברעם לאחר הפסד בתוצאה צמודה לראש פינה. שדה נחמיה הגיעו במטרה לנצח ולהשאיר סיכוי להתברג בשמינייה הראשונה. ברעם לקחו ברצינות את המשחק והגיעו בהרכב חזק.
תחילת המשחק התאפיינה בשמירות אישיות, כאשר את הסל הראשון קלע לירן יחזקאלי, האם מצפה הפתעה. לאט לאט המושבים באולם התמלאו ונתנו אוירה טובה, זה השפיע על התוצאה כשברעם הופכים ל9-2 מסלים של עידו וטלאי. עד סוף הרבע היה צמוד ונגמר 18-14.
ברבע השני פערי הכוחות התחילו לבוא לידי ביטוי כאשר ברעם לחצה על הגז וברחה. תוצאת המחצית 45-23. בברעם הרבה שחקנים השתתפו בקליעות ובשדה נחמיה לירן יחזקאלי קלע 11 נקודות במחצית.
במחצית השנייה המגמה נמשכה ותוצאת הסיום 72-37 לברעם.
ברעם עולה כעת למאזן 4 ניצחונות ו-3 הפסדים ותסיים את העונה בסופ"ש הקרוב מול גדות בחוץ. שדה נחמיה, האחרונה בטבלה, תקווה להפתיע את מובילת הטבלה ראש פינה כדי להשתחל לפלייאוף ברגע האחרון.
קלעו לברעם: אמיר ביבי 14, עידו דהן 12, יובל דהן 10, אלעד חודורוב 9, תומר ביבי 8, ליאור הלפרין 7, טלאי אביאני ויותם חיקין 4 כל אחד עינב גוטמן ואדר גל 2 כ"א.
קלעו לשדה נחמיה: לירן יחזקאלי 11, ליגד עבדת 8, גילאור כהן 6, אביתר אלמקייס ואמיתי גיורא 5 כ"א ויריב אורן 2. השתתפו ולא קלעו: עומרי אלון ואייל גרינוולד.
דפנה הובילו לאורך רוב שלבי המשחק בפער שהגיע כמעט ל-20. עמיעד/קדמת צבי החלה לקזז את היתרון ולקראת הסוף הפכה את התוצאה. בסיום ניצחון ענק ל"מארחת" שעולה למאזן 3 ניצחונות ו-4 הפסדים ולמעשה עוזרת לראש פינה לעלות למקום הראשון על חשבונה של דפנה שנוחלת הפסד שני העונה.
לדפנה נותר משחק אחד בבית מול עמיר/שמיר. לעמיעד/קדמת צבי נותר משחק השלמה אחד מול גדות.
קלעו לעמיעד/קדמת צבי: איתי שמיר 15, עמית אדלרואוריה רייקין 11 כ"א, איתי אברהמס 9, דן נריה 5, עומר שמיר 3. שיחק ולא קלע יואב רייקין.
קלעו לדפנה: לירן לנגליב 24, יואב סלמה 13, אלון אבן צור ואייל פוקס 4 כ"א, דורון לוי 3, סיני משה ויהלי צופים 2 כ"א.
שתי הקבוצות הגיעו עם סגלים חסרים, אך הסגל של ראש פינה שבכל זאת הגיע היה איכותי בהרבה מאשר זה של הקבוצה המארחת וההבדל ניכר בעיקר במחצית השנייה בו ברחה האורחת ליתרון דו ספרתי והמשיכה להגדיל אותו ברבע האחרון עד לתוצאה הסופית 62-93.
הניצחון הזה, יחד עם ההפסד של דפנה לעק"צ, מעלה אותה למקום הראשון עם מאזן של 6 ניצחונות והפסד בודד. כל שנותר לה כעת זה לנצח את שדה נחמיה במחזור הסיום ובכך לסיים ראשונה לקראת שלבי הפלייאוף. לעומת זאת עמיר/שמיר מסתבכת בתחתית עם מאזן של 2 ניצחונות ו-4 הפסדים. כעת נותרו לה משחקים נגד דפנה ושדה נחמיה בתקווה לשפר מיקומים לקראת רבע הגמר.
קלעו לראש פינה: ניצן מדר 24, תמיר גורדו 16, יוסי ממן (טריפל דאבל 12 ריב', 11 אס') 15, אופיר כרנסטי 14, גל קאלו ואביב מאירי 7 כ"א, נועם קציר 6, קלין שפירא ונמרוד ברגר 2 כ"א.
קלעו לעמיר/שמיר: רז גל 12, דרור מיטלמן 10, אופיר טולדו 9, זיו ברתנא 7, בן גל 6, ניצן רותם, מור מירון ורותם רודולף 5 כ"א, פז יעקובי 3. שותף: תומר מור.